নিকিতা দত্ত

নিকিতা দত্ত (জন্ম: ১৩ই নভেম্বর ১৯৯১) হলেন একজন ভারতীয় অভিনেত্রী। তিনি ফেমিনা মিস ইন্ডিয়া ২০১২-এর অন্যতম চূড়ান্ত প্রতিযোগী ছিলেন। তিনি ২০১৪ সালে মুক্তিপ্রাপ্ত লেকর হম দিওয়ানা দিল নামক চলচ্চিত্রে অভিনয়ের মধ্য দিয়ে বলিউডে পদার্পণ করেন, যেখানে তিনি পার্শ্ব চরিত্রে অভিনয় করেছিলেন। তিনি ড্রিম গার্ল টেলিভিশন ধারাবাহিকে অভিনয়ের মধ্য দিয়ে টেলিভিশন জগতে পদার্পণ করেছিলেন। অতঃপর তিনি এক দুজে কে বাস্তে নামক ধারাবাহিকে সুমন তিওয়ারী এবং হাসিলএ আঁচল শ্রীবাস্তব চরিত্রে অভিনয়ের জন্য অধিক পরিচিতি লাভ করেছেন। সম্প্রতি, তিনি কবির সিং চলচ্চিত্রে জিয়া শর্মা চরিত্রে অভিনয় করেছেন। নিকিতা দত্ত ১৯৯১ সালের ১৩ই নভেম্বর তারিখে নতুন দিল্লির অনিল কুমার দত্ত এবং অলকা দত্তের ঘরে জন্মগ্রহণ করেছিলেন। অঙ্কিতা দত্ত নামে তাঁর এক বোন রয়েছে। তাঁর বাবা ভারতীয় নৌবাহিনীর একজন নৌ অফিসার হওয়ায় নিকিতা তাঁর জীবনের বেশিরভাগ সময় বিশাখাপত্তনম, মুম্বই ও কোচিতে কাটিয়েছেন। তিনি মুম্বই থেকে তাঁর স্কুল জীবনের পড়াশোনা সম্পন্ন করেছেন। তিনি মুম্বইয়ের সেন্ট জাভিয়ার্স কলেজ থেকে অর্থনীতি বিষয়ে স্নাতক সম্পন্ন করেছেন। ২০১২ সালে, নিকিতা ফেমিনা মিস ইন্ডিয়াতে অংশ নিয়েছিলেন এবং উক্ত প্রতিযোগিতার চূড়ান্ত প্রতিযোগীদের মধ্যে একজন ছিলেন। পরবর্তীতে ২০১৪ সালে,তিনি রোমান্টিক কমেডি চলচ্চিত্র লেকর হম দিওয়ানা দিলএ একটি সংক্ষিপ্ত চরিত্রে অভিনয়ের মধ্য দিয়ে বলিউডে পা রাখেন। উক্ত চলচ্চিত্রটি সাইফ আলি খানের সাথে প্রযোজনায় নির্মিত হয়েছিল, তবে চলচ্চিত্রটি বক্স অফিসে ভাল আয় করতে ব্যর্থ হয়েছিল। ২০১৫ সালে, নিকিতা লাইফ ওকের ধারাবাহিক ড্রিম গার্ল - এক লড়কি দিওয়ানী সি-এ অভিনয়ের মধ্য দিয়ে টেলিভিশন জগতে পা রাখেন। তিনি উক্ত ধারাবাহিকে শ্রদ্ধা আর্য ও মহসিন খানের সাথে অভিনয় করেছিলেন। উক্ত ধারাবাহিকে তিনি লক্ষ্মী মাথুর চরিত্রে অভিনয় করেছেন, যিনি খানের চরিত্রের প্রেমে পড়ে গিয়েছিলেন। ২০১৫ সালের নভেম্বর মাসে তিনি এই ধারাবাহিকটি ছেড়ে দিয়েছিলেন। ২০১৬ সালে, নিকিতা নমিক পলের বিপরীতে সনি এন্টারটেইনমেন্ট টেলিভিশনে প্রচারিত টেলিভিশন ধারাবাহিক এক দুজে কে বাস্তেতে অভিনয় করেছিলেন। নমিক পলের সাথে তাঁর রসায়ন এবং সুমন তিওয়ারীর চরিত্রে অভিনয় করা (এমন একটি মেয়ে যে রান্না পছন্দ করে এবং নিজের রেস্তোঁরা চালায়) সমালোচকদের দ্বারা প্রশংসিত হয়েছিল। তিনি নমিক পলের সাথে "১ নম্বর জুটি" বিভাগে লায়ন্স গোল্ড পুরস্কার লাভ করেছিলেন। তবে, কম টিআরপি রেটিংয়ের কারণে অনুষ্ঠানটি একই বছরের অক্টোবর মাসে শেষ হয়েছিল। নিকিতা দত্তের পরবর্তী টেলিভিশন অনুষ্ঠানটিও সনি এন্টারটেইনমেন্ট টেলিভিশনের ছিল। হাসিল নামক রোমান্টিক থ্রিলার ধারাবাহিকটি ২০১৭ সালের অক্টোবর মাসে হতে ২০১৮ সালের ফেব্রুয়ারি মাস পর্যন্ত (মাত্র ৪ মাস) চলে ছিল। জায়েদ খান ও বৎসল শেঠের বিপরীতে অভিনেত্রী আঁচল শ্রীবাস্তবের চরিত্রে অভিনয়ের জন্য তিনি প্রশংসা পেয়েছিলেন। উক্ত ধারাবাহিকে তিনি একজন আইনজীবী আঁচল শ্রীবাস্তবের চরিত্রে অভিনয় করেছিলেন, যে একটি ধনী পরিবার, রায়চাঁদদের বিরুদ্ধে সাহস করে দাঁড়িয়েছিল, এবং পরিবারের দুই ভাইয়ের (খান ও শেঠ দ্বারা অভিনীত চরিত্র) সাথে প্রেমের ত্রিভুজে জড়িয়েছিল। তাঁর অভিনয়ের জন্য নিকিতা "সেরা অভিনেত্রী" বিভাগে লায়ন্স গোল্ড পুরস্কার লাভ করেছিলেন। অনুষ্ঠানের প্রচার বন্ধ হওয়ার পরে, তিনি অ্যান্ডটিভিতে পর্বভিত্তিক আতঙ্কমূলক ধারাবাহিক লাল ইশক এর একটি পর্বে অভিনয় করেছিলেন, কিন্তু পরবর্তীতে তিনি অনুষ্ঠানটি ছেড়ে দেন। "Zayed Khan and Vatsal Sheth celebrated co-star Nikita Duttas birthday in advance; see pics"। সংগ্রহের তারিখ ১৪ নভেম্বর ২০১৭।  "I don't mind wearing a bikini on the small screen - Beauty Pageants - Indiatimes"। সংগ্রহের তারিখ ১৪ নভেম্বর ২০১৭।  Baddhan, Raj (২০১৬-০২-১০)। "Sony TV to launch 'Ek Duje Ke Vaaste' this month"। BizAsia | Media, Entertainment, Showbiz, Events and Music (ইংরেজি ভাষায়)। সংগ্রহের তারিখ ২০১৯-০৭-১০।  "Nikita Dutta, Vatsal Seth, Zayed khan start shooting for Haasil - Times of India"। The Times of India (ইংরেজি ভাষায়)। সংগ্রহের তারিখ ২০১৯-০৭-১০।  "EXCLUSIVE: Nikita Dutta talks about more recognition coming her way after Kabir Singh, film's criticism & more"। PINKVILLA (ইংরেজি ভাষায়)। সংগ্রহের তারিখ ২০১৯-০৮-১৭।  "Nikita Dutta on Kabir Singh: "I've been told I'm the best thing in the second half of Kabir Singh""। Masala.com (ইংরেজি ভাষায়)। সংগ্রহের তারিখ ২০১৯-০৭-১০।  "I do not have a godfather in the industry says Nikita Dutta - Beauty Pageants - Indiatimes"। সংগ্রহের তারিখ ১৪ নভেম্বর ২০১৭।  "Nikita Dutta - Beauty Pageants - Indiatimes"। সংগ্রহের তারিখ ১৪ নভেম্বর ২০১৭।  "Happy Father's Day, daddy!"। সংগ্রহের তারিখ ১৪ নভেম্বর ২০১৭।  Lifestyle, The Trending World (২০১৯-০৭-০৭)। "Nikita Dutta (Actress) Lifestyle, Biography, Unknown Facts, Age and More — Biography Adda"। Medium (ইংরেজি ভাষায়)। ২০১৯-০৭-১১ তারিখে মূল থেকে আর্কাইভ করা। সংগ্রহের তারিখ ২০১৯-০৭-১১।  India, The Hans (২০১৫-১১-১৭)। "Nikita Dutta exits the show Dream Girl"। www.thehansindia.com (ইংরেজি ভাষায়)। সংগ্রহের তারিখ ২০১৯-০৭-১০।  উইকিমিডিয়া কমন্সে নিকিতা দত্ত সংক্রান্ত মিডিয়া রয়েছে। ইন্টারনেট মুভি ডেটাবেজে নিকিতা দত্ত (ইংরেজি) প্রবেশদ্বার:  ভারত বলিউড